Foilsiú iarratais ar ainm a chlárú de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 179/07)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1) laistigh de 3 mhí ó dháta an fhoilseacháin seo.

DOICIMÉAD AONAIR

“Finocchio di Isola Capo Rizzuto”

Uimh. AE: PGI-IT-02650 – 14.12.2020

STFC ( ) TGFC (X)

1. Ainmneacha [STFC nó TGFC]

“Finocchio di Isola Capo Rizzuto”

2. Ballstát nó Tríú Tír

an Iodáil

3. Tuairisc ar an táirge talmhaíochta nó ar an mbia-earra

3.1. Cineál táirge

Aicme 1.6. Torthaí, glasraí agus gránaigh úra nó phróiseáilte

3.2. Tuairisc ar an táirge lena mbaineann an t-ainm in (1)

Leis an ainm “Finocchio di Isola Capo Rizzuto” tagraítear do hibridí/cineálacha nua den speiceas Foeniculum vulgare Mill., den fhospeiceas capillaceum, var. dulce nó azoricum, a fhástar sa limistéar críochaithe dá dtagraítear i bpointe 4 thíos.

Bunaithe ar an tréimhse fáis, aicmítear an TGFC “Finocchio di Isola Capo Rizzuto” mar chineál luath nó déanach, agus na tréithe seo a leanas aige:

1. “Finocchio di Isola Capo Rizzuto TGFC” - cineál luath: a) cineál: “Guttuso”, “50-57”, “Tiziano”, “Michelangelo” agus “Tiepolo” b) tréimhse buainte: ón dara tréimhse 10 lá i mí Dheireadh Fómhair go dtí lár mhí Feabhra; c) cuma: ceann dlúth, cruth leacaithe ag an uachtar agus ag an íochtar agus na gais ina seasamh suas díreach; d) dath: bán, féitheacha de dhath glas éadrom agus duilliúr glas; e) blas: sainiúil, an-séimh, an-úr sa bhéal agus briosc nuair a chognaítear é; is éasca an filiméad a scaradh; f) dea-bholadh: sainiúil, dea-bholadh príomhúil láidir, gan aon bhlaiseadh eachtrannach air; g) méid: trastomhas idir 50 mm agus 150 mm; h) glanmheáchan an chinn idir 200 agus 1 000 gram.

2. “Finocchio di Isola Capo Rizzuto TGFC” - ceann déanach: a) cineál: “Narciso”, “Donatello”, “Tintoretto” agus “Riace” b) tréimhse buainte: ó dheireadh mhí an Mhárta go dtí lár mhí an Mheithimh; c) cuma: ceann dlúth agus cruth cothrom air; d) dath: bán an-gheal agus féitheacha de dhath glas éadrom; e) blas: sainiúil, an-séimh, an-úr sa bhéal agus briosc nuair a chognaítear é; is éasca an filiméad a scaradh; f) dea-bholadh: sainiúil, dea-bholadh príomhúil láidir, gan aon bhlaiseadh eachtrannach air; g) méid: trastomhas idir 50 mm agus 150 mm; h) glanmheáchan an chinn idir 200 agus 1 000 gram.

Tá na saintréithe fisiceacha, ceimiceacha agus orgánaileipteacha seo a leanas ag “Finocchio di Isola Capo Rizzuto”, bunaithe ar thorthaí na dtástálacha painéil a rinneadh:

Saintréithe cheimi-fhisiceacha:

— Luaith (ábhar tirim): ≤ 1,2 %

— Rátáil athraonmhéadrach: ≥ 6,0° Brix

— Siúcraí iomlána ≥ 3 %

Féadfar an táirge a mhargú faoi fhormáid “mozzarella” i.e. an chuid bhleibíneach gan na gais air, agus an chuid sin amháin.

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

–

3.4. Céimeanna sonracha sa táirgeadh nach mór a thabhairt sa limistéar geografach sainithe

Ní mór gach ceann de na céimeanna táirgthe (fás, sórtáil agus pacáistiú tosaigh) a dhéanamh sa limistéar dá dtagraítear i bpointe 4 thíos.

3.5. Rialacha sonracha maidir le slisniú, grátáil, pacáistiú, etc. an táirge dá dtagraíonn an t-ainm cláraithe

–

3.6. Sainrialacha maidir le lipéadú an táirge dá dtagraíonn an t-ainm cláraithe

Chomh maith le lógó TGFC an Aontais agus an fhaisnéis a cheanglaítear faoin reachtaíocht atá i bhfeidhm, ní mór na focail “IGP Finocchio di Isola Capo Rizzuto” agus an lógó le haghaidh an ainmniúcháin a bheith le feiceáil ar an bpacáistíocht freisin. Féach Fíor 1 thíos le haghaidh an leagain dhaite, an leagain dhuibh agus bháin (deimhneach) agus an leagain dhuibh agus bháin (diúltach).

Ní mór a bheith ar an bpacáistíocht freisin an fhaisnéis uile is gá lena sainaithnítear ainm agus seoladh nó ainm cuideachta agus oifig chláraithe an táirgeora aonair nó an chomhlachais táirgeoirí agus an phacálaí.

Lógó

Is é seo lógó TGFC:

An leagan daite An leagan deimhneach dubh agus bán An leagan diúltach dubh agus bán

4. Sainmhíniú achomair ar an limistéar geografach

Áirítear i limistéar táirgthe an TGFC “Finocchio di Isola Capo Rizzuto” críoch riaracháin iomlán na mbardas Botricello agus Belcastro i gcúige Catanzaro agus bardais Mesoraca, Cutro, Isola di Capo Rizzuto, Crotone, Rocca di Neto agus Strongoli i gcúige Crotone.

5. Nasc leis an limistéar geografach

An t-iarratas ar fhormheas “Finocchio di Isola Capo Rizzuto”, tá sé bunaithe ar an nasc idir cáilíocht an táirge mar gheall ar an limistéar geografach agus an clú atá air.

An clú atá ar “Finocchio di Isola Capo Rizzuto”, tá sé bunaithe ar an meascán de dhálaí agranamaíocha agus aeráide atá sa limistéar táirgthe, rud a fhágann gur maith a oireann sé do tháirgeadh an ghlasra seo.

Go sonrach, dálaí aeráide an-bhog a bhíonn ann sa gheimhreadh agus san earrach; a bhuí leis an ithir dhúrabháin ghainmheach ag a bhfuil maoschlár atá an-ghar don dromchla, is féidir na plandaí a chur faoi strus uisce rialaithe, rud a chuireann beagán leis an tearcfhás agus leis an ábhar tirim íseal a dhéanann an finéal níos brisce agus súmhaire.

Ina theannta sin, níl aon fhriotaíocht san ithir scaoilte i gcoinne na mbleibeanna agus iad ag fás, rud a fhágann gur foirfe an foirmiú a thagann ar an táirge gan aon mhíchuma a theacht ar na cineálacha difriúla.

Fágann saintréithe na hithreach nach dtagann “muineál fada” ach ar chéatadán beag de na bleibeanna finéil. Is éard atá i gceist leis an teicníc saothraithe, trasphlandú a dhéanamh ag doimhneacht ónar gnách a chuirtear táirge atá iomlán bán á tháirgeadh. Cuidíonn éadroime na hithreach leis an dara saintréith sin freisin.

Mar fhianaise ar an dlúthnasc idir oiriúnacht an limistéir agus an sonrúchán “Finocchio di Isola Capo Rizzuto”, is díol spéise é an nós forleathan atá ann ceapacha agus gabháltais a ainmniú as logainmneacha clúiteacha sa limistéar. D’úsáidtí na hainmneacha sin beagnach i gcónaí chun aicmiú a dhéanamh ar na táirgí a fásadh sna limistéir sin agus bhí siad bunaithe freisin ar cé chomh rathúil a bhí táirge ar leith ar an margadh ag an am. Sin an fáth a dtugtaí “terreni per finocchi di Isola” (talamh fhinéal Isola) ar limistéir chósta Iónach ar an taobh ó dheas de Capo Rizzuto, agus sin ag síneadh, trí Capo Colonna (Crotone), chomh fada le cósta Strongoli Marina sa tuaisceart.

Cé go bhfuil fianaise ann go bhfuil “Finocchio di Isola Capo Rizzuto” á chur ar an margadh ó bhí tús an fichiú haois ann, is sa dara leath den chéad seo caite a chuaigh sé i dtábhacht ar mhargaí torthaí agus glasraí na hIodáile, go háirithe sa tréimhse idir mí na Samhna agus mí na Bealtaine.

A fhianaise agus a dheimhniú sin na himeachtaí reiligiúnacha agus na himeachtaí fíona agus bia, agus na féilte áitiúla atá ar siúl ar feadh roinnt blianta anois in Piazza del Popolo, áit atá i gcroílár bhaile Isola di Capo Rizzuto.

Ba cheart tagairt a dhéanamh freisin d’fhéilte “Ortomercato” an 1 Bealtaine a reáchtáladh in 1991 agus in 1992 chun táirgí áitiúla a chur chun cinn, lena n-áirítear “Finocchio di Isola Capo Rizzuto” a fhástar sa bhardas, agus do na féilte a bhí dírithe go hiomlán ar “Finocchio di Isola Capo Rizzuto” a reáchtáladh an 27 Márta 1983 agus an 1 Aibreán 1984.

I gcomhthráth leis an gceiliúradh in onóir “Madonna Greca”, naomhphátrún Isola Capo Rizzuto, tá “Festa degli Agricoltori” [Féile na bhFeirmeoirí] á reáchtáil ó bhí deireadh na 1990idí ann. Tugann sin chun suntais a thábhachtaí atá an táirge sa chríoch a mheastar a bheith an-oiriúnach chun “Finocchio di Isola Capo Rizzuto” a tháirgeadh.

Imeacht bliantúil rialta anois idir deireadh mhí Aibreáin agus tús mhí na Bealtaine is ea an t-imeacht athsheolta “Sagra del Finocchio di Isola Capo Rizzuto” (féile “Finocchio di Isola Capo Rizzuto”), arb imeacht é ar chuir roinnt mórmheán de chuid na hIodáile spéis ann go fiú. Mar shampla, bhí féile an 28 Aibreán 2018 sa chraoladh teilifíse “Ricette all’italiana” (oidis Iodálacha) ar chainéal Rete 4) agus i bhféile an 11 Bealtaine 2019, is d’aon ghnó a úsáideadh an téarma “Finocchio d’ORO”, arb é a thuigtear leis “il tesoro di Isola di Capo Rizzuto” (seoid Isola di Capo Rizzuto) (11 Bealtaine 2019, Palazzo Vescovile, Isola di Capo Rizzuto)’.

Deimhniú eile a chuireann le cáil “Finocchio di Isola Capo Rizzuto” thar thréimhse is faide ná 30 bliain is ea gur roghnaigh an tionscnamh “Fresco di Legalità” (Úr agus Dlíthiúil), tionscnamh a eagraíodh in 2009, gur roghnaigh sé an táirge céanna mar shiombail dár fásadh agus dár saothraíodh ar thalamh a athshlánaíodh ó ’Ndrangheta i mbardas Isola Capo Rizzuto. Is é Associazione Libera Terra [An Comhlachas um an Talamh a Aisghabháil] a d’eagraigh an tionscnamh, is é Don Ciotti i gcomhar le Maoracht Crotone agus Deoise Crotone - Santa Severina a chuir ar bun é, arna thacú ag Confederazione Italiana Agricoltori [Cónaidhm Fheirmeoirí na hIodáile], COPAGRI [Cónaidhm na dTáirgeoirí Talmhaíochta], ACLI Terra [Comhlachas Oibrithe Críostaí na hIodáile - Talamh], CONFAGRICOLTURA [Cónaidhm Ghinearálta um Thalmhaíocht na hIodáile] agus COLDIRETTI [Cónaidhm Náisiúnta na Saothróirí Díreacha].

Léiriú eile ar an aitheantas atá bainte amach ag an táirge is ea gurb airde na praghsanna a ghearrtar ar “Finocchio di Isola Capo Rizzuto” ná mar a ghearrtar ar fhinéal cineálach, go fiú sa mhargadh mórdhíola:

Deimhnítear an cháil atá ar “Finocchio di Isola Capo Rizzuto” freisin leis an mblas atá air agus leis na saintréithe orgánaileipteacha atá aige. Rinne an tsaotharlann “pH S.R.L” in Tavernelle (cúige Fhlórans) tástálacha céadfacha an 8 Bealtaine 2017 agus an 11 Meitheamh 2020 chun comhpháirteanna orgánaileipteacha/céadfacha “Finocchio di Isola Capo Rizzuto” a chinneadh. Is é an tuairisc a thug an painéal saineolaithe ar an bhfinéal go bhfuil “dea-bholadh príomhúil sainiúil agus láidir air gan aon bhlaiseadh eachtrannach...ar gnách blas an-séimh a bheith air, an-úr sa bhéal agus briosc nuair a chognaítear é”.

Luaitear na saintréithe orgánaileipteacha sin freisin san iris dhésheachtainiúil “Il Crotonese” an 6 Márta 2020, ina raibh alt le Franco Laratta á lua go bhfuil “Finocchi di Isola Capo Rizzuto colpiscono per l’aroma persistente e per quel sapore indimenticabile” (“go bhfuil ar Finocchio di Isola Capo Rizzuto dea-bholadh marthanach agus blas nach ndéanfar dearmad go deo air”) agus an boladh atá ar ‘Finocchio di Isola Capo Rizzuto go dtugann sin na saintréithe don tírdhreach ar bhealach uathúil suaithní.

Lean “Finocchio di Isola Capo Rizzuto” dá sciar den mhargadh a choinneáil ar bun, rud lenar threisigh an dea-cháil atá ar a ainm agus ar a stair. Comhábhar lárnach in oidis thraidisiúnta go leor sa limistéar is ea “Finocchio di Isola Capo Rizzuto”, a bhfuil clú air i measc cócairí agus saineolaithe gastranamaíochta mar gheall ar a bhlas sainiúil agus ar a mhéad feidhmeanna cócaireachta atá aige (é úr nó bácáilte, i milseogra nó i dtorthaí leasaithe, etc.)

Ar na blaganna cócaireachta is mó a bhfuil tóir orthu ar an idirlíon tá oidis le fáil ina luaitear go sainráite “Finocchio di Isola Capo Rizzuto” a bheith i measc a gcomhábhar. Na blaganna sin atá dírithe ar oidis chócaireachta, leagtar amach iontu na céimeanna atá le glacadh chun miasa a ullmhú agus is é “Finocchio di Isola Capo Rizzuto ar nós veilbhite” an tagairt shonrach a dhéantar don fhinéal sin. In “A casa tua in tour” le Anna Aloi in 2017 (arb é an cainéal YouTube “IGB A CASA TUA” anois é), tagraítear do “Zuppa speziata di cannellini e finocchi di Isola Capo Rizzuto” mar anraith spíosrach atá déanta le pónairí canailíní agus “Finocchio di Isola Capo Rizzuto”. Tá oidis le fáil freisin ar chuntais meán sóisialta ag cócairí a bhfuil réaltaí Michelin bainte acu (Giuseppe Romano, Antonio Biafora, Antonio Abbruzzino), ar cócairí iad a shocraigh “Finocchio di Isola Capo Rizzuto” a úsáid mar amhábhar le haghaidh roinnt dá n-ullmhóidí, amhail na hoidis “Rognone, finocchio di Isola Capo Rizzuto e anice stellato” [duán, Finocchio di Isola Capo Rizzuto agus réalt-ainís] agus “Animella, acciughe e Finocchio di Isola Capo Rizzuto” [dúlia, ainseabhaithe agus Finocchio di Isola Capo Rizzuto].

Tá an iliomad tagairtí in irisí agus/nó i bhfoilseacháin freisin (sliocht as Treoir Bia agus Fíona na hirise “Touring Club Italiano” an 28 Samhain 2006, “A tavola tra Storia e Leggenda” [Timpeall an tábla le scéalta agus finscéalta] ó Bhord Turasóireachta Réigiún Calabria, chomh maith le cláir teilifíse aitheanta ar nós “L’ingrediente perfetto” [An Comhábhar Foirfe] ar an gcainéal La7 a craoladh an 19 Eanáir 2020.

Léirítear clú an ainm “Finocchio di Isola Capo Rizzuto” a bhuí leis an mbreis agus 2 000 toradh a ghineann na hinnill chuardaigh is coitianta a úsáidtear ar an idirlíon.

Tagairt d’fhoilsiú na sonraíochta

http://www.politicheagricole.it/flex/cm/pages/ServeBLOB.php/L/IT/IDPagina/3335

(1) IO L 343, 14.12.2012, lch. 1.